
                   Zapisnik 3. SEJE STOKOVNEGA SVETA NTZS ZA SEZONO 2009/10
                                         Z dne 04.06.2010 0b 10 uri v pisarni NTZS

Prisotni člani NTZS: Zdenko Švab, Mirko Unger, Uroš Slatinšek in Janez Bončina

                                             Damjan Lazar ( namesto Gregorja Škafarja ) je zastopal invalide.

         Selektorji: Marjan Oražem in Darijan Vizjak
         Opravičeno odsotna : Polona Čehovin Sušin

         Ni dobil vadila za sejo : Miroslav Tokič

         Predlagani dnevni red:

1. Pregled in potrditev zapisnika zadnje seje

2. Poročila s svetovnega ekipnega prvenstva v Moskvi

3. Evropsko prvenstvo za mladino

4. Olimpijske igre mladih v Singapurju

5. Programi reprezentanc do konca leta 2011

6. Razpisi za selektorje

7. Priprave reprezentanc

8. Predlog strategije NTZS

9. Poročilo za SS za skupščino
AD1. Zapisnik 2. seje SS iz 23.12.2009, je bil soglasno sprejet in potrjen, brez pripomb.

AD2. Selektor za članice Darijan Vizjak je podal pisno in ustno poročilo iz SP v Moskvi. Kljub temu, da je moška ekipa dosegla vrhunski rezultat, od članskega selektorja zaradi zasedenosti na tiskovni konferenci nismo dobili pisnega poročila in ga tudi nismo obravnavali.
Poročilo ženskega selektorja je bilo soglasno sprejeto.

AD3.  Oba mladinska selektorja sta predstavila izbor reprezentanov in priprav za Mladinsko evropsko prvenstvo  v Istambulu meseca julija.
 Selektor za mladince in kadete, je že pred časom poslal podroben plan priprav .
Priprave naj bi se pričele 27.6.  – 3.7.2010 z fizičnimi pripravami na Kopah ali Slemenu, Nadaljevale naj bi se s tehnično taktičnimi pripravami od 5. – 14.7., za to ima v mislih dve lokaciji in sicer Novo Mesto, če bo dvorana pripravljena in Velenje. Njegova želja je, da bi  na tehničnih pripravah sodelovali kakšni boljši mladinci iz tujine ali naši člani. Za Jana Žibrata ima že dogovorjene treninge z nemškim reprezentantom Franzisko od 21. – 26. 6. V Zagrebu, za njegovo soigralko v mešanih parih Todorovičevo, se pa še dogovarja.
Selektor za mladinke in kadetinje je ustno podal plan priprav za evropsko prvenstvo. Ženski del priprav naj bi potekal od 4.7. – 12.7.2010, prvi del priprav naj bi opravili s Italijansko reprezentanco. Kje bodo potekale priprave, še ni jasno, nagiba se na isto lokacijo, kot mladinski selektor ( Novo Mesto in Velenje ).Vse igralke je opozoril, da če nimajo možnosti treninga do 4. 7. v matičnih klubih ali kje drugje, da se  pridružijo treningom v Izoli od 28.6. – 3.7. 2010. Izpostavil je težavo prevoza trenerja Petarja v Istanbul, ker on nikoli ne potuje z letalom. Po razpravi, je bil potrjen spisek reprezentantov in priprav za Evropsko prvenstvo v Istanbulu.
AD4. Za MOI Singapur, je selector Vizjak podal in priložil indvidualni program za udeleženko Alex Galič, ki je bil tudi posredovan na OKS. Poudaril je tudi, da OKS še nima razdelanega plana financiranja celotnega programa in tudi trenerja, ki jo bo spremljal v Singapur.Po razpravi je bil potrjen idividualni program za Alex Galič.
AD5. Vse selektorje smo pozvali, da v najkrajšem času pripravijo datumsko opredeljen plan nastopov reprezentanc in plan priprav, v smislu, kot je bilo sklenjeno na 2. seji SS 23.12.2010, ki bo tudi osnova za izdelavo tekmovalnega koledarja NTZS za sezono 2010/11.
Zaradi časovne stiske, nismo obravnavali točk 6, 7 in 8.

AD9. SS je bilo predstavljeno poročilo SS za skupščino NTZS. Poročilo je bilo sprejeto.
Seja je bila zaključena ob 11:30.
Logatec: 07.06.2010                                                              Zapisal : Janez Bončina

